《厓山吊古 其二》
明代·何孟伦

乱云斜日隐荒宫，王气消沈向此中。穷野腥膻俱犬彘，海门风雨泣鱼龙。

誓心报国英雄尽，起义勤王事业空。多少冤魂招不得，至今长恨水流东。

作者简介：何孟伦，字慎明。新会人。明世宗嘉靖二十年（一五四一）探花。初授鄞县令，改知建宁县。复令新昌，擢户部主事，转郎中。后擢浙江督学副使，未赴卒。著有《五代文选注》、《八代文汇》、《馀閒剩语》等。清道光《广东通志》卷二七九有传。